Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 408

(100) A vertikális korlátozások általában kevésbé károsak, mint a horizontális korlátozások. A vertikális korlátozások horizontális korlátozásoknál enyhébb elbírálásának fõ oka az, hogy az utóbbiak az azonos vagy egymással helyettesíthetõ árukat, illetve szolgáltatásokat kínáló versenytársak közötti megállapodásokat érintik. Ilyen horizontális kapcsolatokban az egyik vállalat által gyakorolt piaci hatalom (termékének magasabb ára) elõnnyel járhat a versenytársai számára. Ez arra ösztönözheti a versenytársakat, hogy egymást versenyellenes magatartásra késztessék. Vertikális kapcsolatokban az egyik fél termékét a másik fél használja fel. Ez azt jelenti, hogy a kereskedelmi láncban akár feljebb, akár lejjebb elhelyezkedõ vállalat által gyakorolt piaci hatalom általában negatívan hat a másik fél terméke iránti keresletre. A megállapodásban érintett vállalatok ezért általában abban érdekeltek, hogy megakadályozzák azt, hogy a másik fél piaci hatalmukat kihasználja.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes